BASES REITORAS DOS PROCESOS SELECTIVOS PARA A FORMACIÓN DUNHA BOLSA DE EMPREGO DE AUXILIAR DE LABORATORIO E DE ENFERMERÍA
ADMINISTRACIÓN LOCAL — Municipal — Vigo (Persoal, oposicións, 07/09/2020)

A Xunta de Goberno Local, na sesión de 9 de xullo de 2020, adoptou o seguinte acordo: “Primeiro: Dar aprobación ás bases específicas reitoras do proceso selectivo para a formación de bolsa de emprego, que permita os nomeamentos interinos previstos no artigo 10.1 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, como Diplomado en Enfermería, integrado no subgrupo A2 e Auxiliar de laboratorio, integrado no subgrupo C2; e que forman parte inseparable como ANEXO ÚNICO do presente acordo, ordenando a súa urxente publicación íntegra no Boletín Oficial da Provincia, no Taboleiro de Editos da Casa do Concello e na páxina web municipal www.vigo.org, para público e xeral coñecemento. Segundo: Habilitar expresamente ao Sra. Concelleira-delegada de Organización Municipal para resolver sobre as listaxes provisionais e definitivas de admitidos e excluídos, designación de integrantes dos órganos de selección e sinalamentos de lugares, datas e horas de celebración das probas selectivas, no uso das competencias que en canto á planificación, desenvolvemento e execución da política municipal en materia de persoal ostenta por delegación do Excmo. Sr. Alcalde-Presidente e Acordos XGL de datas 18/06/2019, 20/06/2019 e 04/07/2019. Terceiro: Ordenar que se proceda á convocatoria pública do proceso selectivo para a formación dunha Bolsa de Emprego de Diplomado en Enfermería, integrado no subgrupo A2 e Auxiliar de laboratorio, integrado no subgrupo C2; a executar segundo as bases específicas reitoras que forman parte inseparable como ANEXO ÚNICO do presente acordo, ordenando a publicación de anuncio a tal efecto, que será obxecto de publicación no Boletín Oficial da Provincia, no Taboleiro de Editos da Casa do Concello e na páxina web municipal www.vigo.org, para público e xeral coñecemento. Cuarto: Contra a presente resolución, que pon fin a vía administrativa, poderá interpoñerse calquera dos recursos que se indican a continuación. Recurso potestativo de reposición, ante o mesmo órgano que ditou a presente Resolución, no prazo dun mes dende o día seguinte ó da notificación ou publicación do mesmo no Boletín Oficial de Pontevedra (arts 112, 116, 123 e 124 da lei 39/2015 do procedemento administrativo común). Transcorrido un mes dende a interposición do recurso sen que se dite ou notifique súa resolución, se entenderá desestimado por silencio administrativo, pudendo neste caso interpor contra a desestimación presunta recurso contencioso- administrativo. Recurso contencioso-administrativo no prazo de 2 meses dende o día seguinte ó da publicación da presente resolución. En ambos casos, o recurso contencioso-administrativo se interporá ante o Xulgado Contencioso-Administrativo en cuxa circunscripción teña seu domicilio o demandante o se atope a sede do órgano autor do acto impugnado, a elección daquel. (8.1 e 14.1.2º da vixente Lei 29/1998, do 13 de xullo, Reguladora da Xurisdición Contencioso-Administrativa.” É obxecto da presente convocatoria a selección de persoal para a formación dunha Bolsa de Emprego de como Diplomado en Enfermería (subgrupo A2) e Auxiliar de laboratorio (subgrupo C2). (Expte.34392-220), que permita a cobertura interina prevista no artigo 10.1 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público (en diante, TREBEP). Para seren admitidos a realización dos distintos procesos selectivos, os/as aspirantes deberán posuír na data de finalización de presentación de solicitudes e, manter ata o momento do correspondente nomeamento, os seguintes requisitos de participación: a) Ter a nacionalidade española, sen prexuízo do disposto no artigo 56 do Real Decreto Lexislativo 5/2015, do 30 de outubro, polo que se aproba o texto refundido da lei do EBEP en canto ao acceso ao emprego público dos nacionais de outros Estados en condicións de igualdade. b) Posuír a capacidade funcional para o desenvolvemento das tarefas. c) Ter cumpridos os 16 anos de idade e non exceder, no seu caso, da idade máxima de xubilación forzosa, de conformidade co disposto no artigo 56 do Real Decreto Lexislativo 5/2015, do 30 de outubro, polo que se aproba o texto refundido da lei do EBEP d) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que houbese sido separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e) Estar en posesión ou en condición de obter o título académico oficial de, no caso de: —Diplomado en enfermería: Estar en posesión do título de Grao, Diplomado universitario en enfermería ou equivalente, titulacións esixidas para o acceso á praza segundo a vixente relación de postos de traballo. —Auxiliar de laboratorio: Estar en posesión do título de FP1 rama laboratorio/FP 1 rama enfermería ou equivalente, titulacións esixidas para o acceso á praza segundo a vixente relación de postos de traballo. Os extremos contidos nos apartados a) e c) acreditaranse con fotocopia simple do documento nacional de identidade, N. I. E, ou pasaporte con plena vixencia, a presentar inexcusablemente coa solicitude de participación no proceso selectivo. A acreditación da titulación académica oficial contida no apartado e) efectuarase mediante a achega, dentro do prazo establecido para a toma de posesión e unha vez superado o proceso de selección, mediante fotocopia compulsada do título oficial legalmente expedido, ou certificación académica que acredite haber realizado e aprobado os estudios completos e necesarios e que se efectuou o depósito para a expedición do mesmo, debendo os/as aspirantes manifestar expresamente estar en posesión do título requirido a tal efecto ou ben en condicións de obtelo na data previa ao nomeamento como funcionario/a interino, asumindo baixo a súa exclusiva responsabilidade que a carencia da titulación ou a imposibilidade de acreditación da mesma dentro do prazo establecido para a toma de posesión impedirá legalmente o nomeamento. En canto á acreditación dos requisitos contemplados no apartado b), efectuarase mediante a achega de certificado médico oficial, sen prexuízo de supera-lo oportuno recoñecemento médico; achega que deberá efectuarse igualmente dentro do prazo establecido para toma de posesión e unha vez superado o proceso de selección. Nos supostos de discapacidade física ou psíquica, esta deberá acreditarse mediante a achega coa solicitude de participación no proceso de selección de certificado de discapacidade igual ou superior ao 33% expedido polo órgano competente da Administración autonómica, xunto con certificado de compatibilidade co posto de traballo asociado á praza. Igualmente coas solicitudes de participación nos procesos de selección deberán aportarse as solicitudes de adaptación de tempos e medios ás que os/as aspirantes con discapacidade teñan dereito, para o desenvolvemento do proceso selectivo con plena garantía do dereito de acceso ao emprego público en condicións de igualdade, consonte ao disposto no Real Decreto 2271/2004, do 3 de decembro, polo que se regula o acceso ao emprego público e a provisión de postos de traballo das persoas con discapacidade, así como á normativa vixente en materia de función pública de concordante aplicación, aos efectos tanto do seu estudio e resolución polo órgano de selección, como da adecuada disposición dos medios técnicos e humanos necesarios ao efecto con antelación á celebración das probas selectivas. O órgano de selección poderá requirir informe e, se é o caso, colaboración dos órganos técnicos competentes da Administración laboral ou sanitaria da Xunta de Galicia para efectuar de xeito adecuado as ditas adaptacións. O requisito do apartado d) acreditarase coa presentación de declaración xurada ao efecto, que se xuntará ben á solicitude de participación que se presente, ou ben facéndoo a través do formulario web dispoñible na páxina municipal www.vigo.org dentro da sección “Ofertas de Emprego” e consultando o apartado específico correspondente á presente convocatoria, onde dispoñerase de un formulario de impreso de solicitude de admisión a probas selectivas. O sistema de selección para estas bolsas de traballo será o de oposición libre, consistindo en probas de coñecementos xerais ou específicos teóricos e prácticos, pudendo consistir en test, probas, desenvolvemento por escrito, traballos manuais, etc, segundo a natureza e función dos postos de traballo que vaian desenvolver de acordo coas bases específicas. EXERCICIOS INTEGRANTES DO PROCESO SELECTIVO: Primeiro exercicio.—De carácter obrigatorio e eliminatorio para todos os/as aspirantes. Consistirá en contestar por escrito, no tempo que estableza o órgano de selección, a un cuestionario tipo test de 30 preguntas como mínimo, con catro respostas alternativas por pregunta, relacionadas coas materias que integran o temario que figura anexo a estas bases, que será determinado polo dito órgano inmediatamente antes do inicio do exercicio. Neste exercicio cada resposta incorrecta penalizará a metade da puntuación de cada pregunta acertada; non se puntuarán as non contestadas. Cualificarase cunha puntuación de cero (0) a dez (10) puntos; é necesario para superalo obter un mínimo de cinco (5) puntos. O órgano de selección, trala análise número e nivel de coñecementos dos aspirantes presentados, poderá establecer unha puntuación mínima ou nota de corte para superar este exercicio, puntuación que en ningún caso poderá ser inferior a cinco puntos. O acordo que se adopte ao respecto deberá ser publicado e constará na correspondente acta, debendo ser igualmente os aspirantes informados de tal extremo. Segundo exercicio.—De carácter obrigatorio e eliminatorio. Consistirá en resolver un ou varios supostos teóricos-prácticos ou, realizar as tarefas que proporá o órgano de selección, relacionadas coas materias obxecto do temario específico, no prazo que establecido polo órgano de selección en función da natureza da proba. A cualificación do exercicio será de cero (0) a dez (10) puntos; queda eliminado/a o/a aspirante que non obteña un mínimo de cinco (5) puntos. Terceiro exercicio.—De carácter igualmente obrigatorio, aínda que a falta de superación do mesmo non impedirá o nomeamento. Consistirá na realización dunha proba escrita de coñecemento da lingua galega, que determinará o órgano de selección co asesoramento do Servizo de Normalización Lingüística, e avaliarase de 0 a 2 puntos. O/a aspirante que non obtivese 1 punto como mínimo nesta proba deberá participar no primeiro curso de idioma galego que realice a Administración autonómica (Secretaría Xeral de Política Lingüística ou organismo autonómico competente) a fin de obter a debida capacitación. Estarán exentos da realización deste exercicio os/as aspirantes que manifesten ou acrediten posuír o título CELGA 2 ou equivalente homologado no prazo regulamentario de presentación de instancias, segundo o establecido na Orde do 16 de xullo do 2007, que regula os certificados oficiais acreditativos dos niveis de coñecemento da lingua galega (Celga) en relación co seu Anexo I, aos que se lle asignarán 2 puntos. A cualificación dos dous primeiros exercicios será de 0 a 10 puntos; queda eliminado o /a aspirante que non obteña cando menos 5 puntos en cada un deles. A cualificación do terceiro será de 0 a 2 puntos. A puntuación de cada aspirante nos diferentes exercicios será a media aritmética das cualificacións de todos os membros do órgano de selección asistentes á sesión. Non se terán en conta a puntuación máis alta e a máis baixa (só unha delas en caso de empate), sempre que entre elas exista unha diferencia de 3 puntos ou máis. Se os exames non fosen corrixidos ao remate da proba, introduciranse nun sobre que se pechará e selará; sobre o precinto asinarán todos os membros do órgano de selección presentes, así como, sempre que fose posible, un número similar de aspirantes. O sobre quedará baixo a custodia do/a secretario/a para a súa apertura ao inicio da sesión en que se corrixan. A orde de puntuación dos membros do órgano de selección será a que este acorde con anterioridade á corrección dos exercicios, e deberá facerse constar na acta. No caso de empate, o desempate resolverase a favor do/a aspirante que obteña maior puntuación no segundo exercicio de carácter teórico práctico, e de persistir o desempate, se dirimirá establecendo o tribunal unha sinxela proba adicional e obxectiva relacionada coas materias obxecto da oposición para os empatados. Naqueles exercicios nos que sexa preciso establecer unha orde de actuación dos/as aspirantes, o órgano de selección antes do primeiro exercicio da oposición e en sesión pública, efectuará o sorteo para establecer a devandita orde. Unha vez rematadas as probas selectivas e sumadas as cualificacións correspondentes a cada unha das probas realizadas de que consta esta oposición, farase pública a relación de aspirantes que formarán parte da lista de substitucións por orde de puntuación de maior a menor, en condicións de ser nomeados/as funcionarios interinos/as prevista no artigo 10.1 do Real Decreto Lexislativo 5/2015, do 30 de outubro, polo que se aproba o texto refundido da lei do EBEP. A solicitude dirixirase ao Alcalde-Presidente do Concello de Vigo e presentarase no Rexistro Xeral do Concello no prazo de 10 días hábiles contados dende o seguinte ao da publicación do anuncio da convocatoria no Boletín Oficial da Provincia de Pontevedra. Á instancia deberá achegarse unicamente a documentación especificamente referida na Base II anterior (“Condicións dos aspirantes e acreditación documental”) e, no seu caso, do título CELGA 3 ou equivalente homologado. Así mesmo tamén poderase presentar nas demais formas que determina o artigo 16 da Lei 39/2015, de 1 de outubro, do Procedemento Administrativo Común das Administracións Públicas. Non obstante, de cara a axilización na formación da Bolsa de Emprego, requírese aos aspirantes que presenten a súa solicitude noutros Rexistros ou a través de correo postal na forma establecida regulamentariamente, para que adianten copia da solicitude a través do número de fax 986225226 ou ao correo electrónico ofi. persoal@vigo. org. As bases da convocatoria publicaranse integramente no Boletín Oficial da Provincia de Pontevedra, no Taboleiro de Editos da Casa do Concello e páxina web municipal www.vigo.org, para garantir a maior difusión posible e para xeral coñecemento. A lista de admitidos e excluídos, as causas motivadoras da exclusión, os membros integrantes do órgano de selección, así como a data, lugar e hora en que teña lugar o primeiro exercicio, publicarase no Taboleiro de Editos da Casa do Concello, publicándose tamén no taboleiro dos lugares onde se realicen as probas, no suposto de que estas non se desenvolvan no propio edificio do Concello de Vigo, así como na web municipal www.vigo.org. Contra a exclusión na lista de admitidos e recusacións dos membros do Órgano de selección poderanse presentar reclamacións e emendar erros ou omisións no prazo de tres días hábiles contados dende a publicación do anuncio contendo a mesma no Taboleiro de Editos da Casa do Concello e na web municipal www.vigo.org. Todas as comunicacións dirixidas aos aspirantes que ao longo do proceso selectivo se realicen polo órgano de selección serán publicadas no Taboleiro de Editos da Casa do Concello e na páxina web municipal www.vigo.org. Terá carácter colexiado e estará integrado por 5 membros, debendo ter todos eles titulación igual ou superior á esixida para o acceso á praza. Deberán así mesmo pertencer a un Corpo, Escala ou Categoría Profesional na que se requira unha titulación igual a esixida para participar neste proceso selectivo. A pertenza aos Tribunais será sempre a título individual, non podendo ostentarse esta en representación nin por conta de ninguén. Actuarán con voz e voto -a excepción do Secretario/a, que terá voz, pero non voto- podendo acordar nomeamento de asesores especialistas na materia, que deberán comparecer sempre a título individual, ata un máximo de dous por exercicio, igualmente con voz e sen voto. O órgano de selección confórmase coa estrutura seguinte: Presidente/a: —Un funcionario/a con habilitación de carácter estatal, funcionario/a técnico de Administración Xeral ou Especial do Concello de Vigo ou calquera dos seus organismos autónomos, encadrado encadrado no subgrupo A1 de titulación. Corresponde ao Presidente/a acordar as convocatorias das sesións ordinarias e extraordinarias, presidir as sesións, moderar o desenvolvemento dos debates e suspendelos por causas xustificadas, asegura-lo cumprimento das leis, dirimir co seu voto os empates nos termos legalmente previstos, visar as actas e certificacións dos acordos do órgano de selección e as demais que lle outorgue a lexislación vixente. Secretario/a: —Un funcionario/a do Concello de Vigo integrado/a no subgrupo A1 de titulación, escala Administración Xeral (rama xurídica) que intervirá con voz e sen voto, con funcións de asesoramento legal ao órgano de selección, custodia dos exames e actas, elaboración de actas dos acordos e informe xurídico -coa correspondente proposta de acordo- ao órgano municipal competente en relación cos recursos administrativos que podan presentarse contra os actos e acordos do órgano de selección. Os secretarios serán os responsables de elaboración das actas en soporte dixital e firmadas electrónicamente nos termos da lei 39/2015, e a Área de Recursos Humanos e Formación procederá no seu caso a darlle publicidade na paxina web do concello. Igualmente, deberá realizar as funcións previstas no artigo 16 e ss da Lei 40/2015, de 1 de outubro, de Réxime Xurídico do Sector Público. Vogais: a) Proceso selectivo Diplomado en enfermería: —Tres funcionarios/as de carreira do Concello de Vigo o seu organismo autónomo, encadrado/a no subgrupo A2 de titulación, e que pertenzan a un Corpo, Escala ou categoría profesional na que se requira unha titulación igual ou superior a esixida para participar no proceso selectivo convocado e, que comparecerá en todo caso a título individual. b) Proceso selectivo Auxiliar de laboratorio: —Tres funcionarios/as de carreira do Concello de Vigo o seu organismo autónomo, encadrado/a no subgrupo C2 de titulación, e que pertenza a un Corpo, Escala ou categoría profesional na que se requira unha titulación igual ou superior a esixida para participar no proceso selectivo convocado e, que comparecerá en todo caso a título individual. Os membros dos órganos de selección serán propostos pola Área de RRHH e Formación, coa conformidade da Concellería-delegada competente en materia de persoal, previa verificación técnica do cumprimento dos requisitos legais de titulación esixida, especialidade técnica, profesionalidade e paridade contemplados na normativa vixente. A súa designación corresponde á Xunta de Goberno Local, consonte ao previsto na normativa vixente en materia de réxime local, podendo delegar de forma expresa esta facultade na Concellaría-delegada competente en materia de persoal. Simultaneamente cos titulares designarase aos respectivos suplentes, e os seus integrantes deberán absterse de tomar parte no proceso selectivo cando concorran as causas recollidas no artigo 23 da Lei 40/2015, de 1 de outubro, de Réxime Xurídico do Sector Público. Así mesmo, os aspirantes poderán recusar aos membros do tribunal cando concorra algún dos supostos previstos no artigo 24 da Lei anteriormente citada. Non poderán formar parte do tribunal cualificador o persoal de elección ou de designación política, o persoal funcionario interino ou laboral temporal, o persoal eventual. Así como cando realizasen tarefas de preparación de aspirantes a probas selectivas de acceso nos cinco años inmediatamente anteriores á publicación desta convocatoria, consonte o disposto no artigo 13.2º do Real Decreto 364/1995, do 10 de marzo, do regulamento xeral de ingreso. Polo Órgano de Selección deberá acordarse na sesión constitutiva o número máximo de sesións, debendo facerse constar na correspondente acta, podendo ampliarse unicamente por causa xustificada mediante novo acordo do mesmo, debidamente motivada na acta. O Órgano de selección poderá requirir a asistencia técnico-administrativa dun/dunha funcionario/a da Área de Recursos Humanos deste Concello, que desenvolverá tarefas de apoio ao Órgano de Selección e baixo as instrucións directas do mesmo. Os membros do órgano de selección, os asesores que se poidan designar por aquel e que asistan de xeito efectivo ás sesións do proceso selectivo, xunto co persoal técnico administrativo asistente, percibirán axudas de custo por asistencia na contía legalmente establecida, de conformidade co previsto no Real Decreto 462/2002, do 24 de maio, de Indemnizacións por razóns do servizo. A actuación do órgano de selección, en canto que órgano colexiado, rexerase no non previsto na normativa sectorial vixente polas disposicións da Lei 39/2015 do procedemento administrativo común das Administracións Públicas e a Lei 40/2015, do Réxime Xurídico do Sector Público. Os/as aspirantes que superen tódalas probas de que consta o proceso selectivo convocado formarán parte dunha bolsa de emprego, ordenada en función da puntuación obtida (de maior a menor cualificación final obtida) aos efectos de poder ser hipoteticamente nomeados/as como persoal interino por calquera das circunstancias previstas no artigo 10.1 do R. D. Lexislativo 5/2015, do 30 de outubro, do Texto Refundido da lei do Estatuto Básico do Empregado Público e, normativa de concordante aplicación. A referida lista terá validez ata que se convoque unhas prazas de idénticas condicións nunha nova bolsa de emprego, ou se inclúa algunha das prazas, nunha vindeira oferta de emprego público, non podendo superar un máximo de tres anos. Os/as aspirantes que renuncien expresamente a un eventual nomeamento cando fosen requiridos ou notificados ao efecto se rexeran polos criterios de xestión de listas de reserva aprobados pola Xunta de Goberno Local, na sesión extraordinaria e urxente do 22 de xullo de 2016 no acordo de Modificación puntual dos criterios de xestión das listas de reserva. (Expte 28442/220), do que transcribimos o apartado IV. A renuncia expresa dos aspirantes a un eventual nomeamento cando fosen requiridos ou notificados a tal fin producirá como efectos os que se indican seguidamente: a) A primeira renuncia implicará que o/a aspirante pasará a ocupar un lugar no final da lista elaborada, a efectos de garantir o dereito constitucional á igualdade de oportunidades contemplado no artigo 14 da CE 1978 de todos os aspirantes que teñen superado as probas sen dereito a obter praza, non cabendo alegación de motivo algún que impida ter por efectuada a renuncia. b) A segunda renuncia implicará a expulsión definitiva da lista de reserva. Non afectarán as renuncias os supostos seguintes: supostos de permisos de paternidade e/ou maternidade; supostos de incapacidade temporal (IT); supostos nos cales o/a aspirante se atope prestando servizos, como persoal funcionario ou laboral, en outra Administración Pública; supostos nos cales o/a aspirante se atope prestando servizos, como persoal laboral temporal por conta allea e en situación de alta no réxime xeral da Seguridade Social, no sector privado. A tales efectos, deberá aportarse xustificación documental das situacións indicadas, mediante acreditación da maternidade/paternidade na forma legalmente prevista; mediante parte de declaración da situación de IT, ou certificación acreditativa da condición de persoal funcionario ou laboral expedida pola Administración Pública de destino; mediante certificación expedida por persoa capacitada legalmente para representar á empresa, na cal se acredite a existencia de contrato laboral temporal como traballador por conta allea do/da aspirante, debendo xuntar xustificación de alta no réxime xeral da Seguridade Social, respectivamente. As bases xerais e específicas desta convocatoria vinculan a Administración municipal, aos tribunais cualificadores e aos aspirantes que participen nos procesos selectivos convocados. Os tribunais de cada proceso selectivo quedan facultados para a interpretación das bases da convocatoria, así como para resolver cantas dúbidas e incidencias presente a súa aplicación; para estes efectos poderá adoptar os acordos necesarios procurando a boa orde e desenvolvemento do proceso selectivo. A realización das probas selectivas axustarase ao establecido nas presentes bases, así como ao disposto na Lei 7/1985, de 2 de abril, reguladora de bases de réxime local; Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto básico do empregado público; Real Decreto Lexislativo 781/1986, de 18 de abril, texto refundido de disposicións legais vixentes en materia de réxime local; Real Decreto 896/1991, de 7 de xuño, polo que se establecen las regras básicas e os programas mínimos a que debe axustarse o procedemento de selección dos funcionarios da Administración Local; a Lei 2/2015, de 29 de abril, do emprego público de Galicia; Decreto 95/1991, do 20 de marzo, polo que se aproba o Regulamento de selección de persoal ó servizo da Administración autonómica de Galicia; o Real Decreto 364/1995, de 10 de marzo, polo que se aproba o regulamento xeral de ingreso de persoal ao servizo da administración xeral do estado e de provisión de postos de traballo e promoción profesional dos funcionarios civís da administración xeral do estado, e demais disposicións que resulten de aplicación. Tema 1.—A Constitución española de 1978: principios xerais e estrutura. Tema 2.—A Unión Europea. Institucións da Unión Europea: composición, funcionamento e competencias. Tema 3.—O Estatuto de Autonomía de Galicia: principios xerais e estrutura. Tema 4.—O municipio. O termo municipal. A poboación. Consideración especial do veciño. O empadroamento. Tema 5.—Organización municipal. Competencias. Tema 6.—Funcionamento dos órganos colexiados locais. Convocatoria e orde do día. Actas e certificados dos acordos. Tema 7.—Función pública local: organización, selección e situacións administrativas. Dereitos e deberes dos empregados públicos locais. O procedemento disciplinario: faltas e sancións. Tema 8.—Funcionamento electrónico do sector público: sede electrónica, sistemas de identificación e sinatura dos interesados no procedemento administrativo e rexistros Tema 9.—Contratos do sector público: delimitación dos tipos contractuais. Contido e forma de contrato. Tema 10.—A adxudicación dos contratos das Administracións Públicas. Tema 11.—Os recursos administrativos: concepto e clases. O recurso contencioso administrativo. Tema 12.—Principios orzamentarios na Lei reguladora das facendas locais. Tema 1.—Saúde e enfermidade: concepto. Indicadores de saúde por idade e sexo: morbilidade, mortalidade, letalidade e esperanza de vida. Tema 2—Calidade no Sistema Nacional de Saúde. Dimensións de calidade: científico técnica, efectividade, eficiencia, accesibilidade e satisfacción do usuario. Tema 3.—Marco conceptual e modelos de enfermería: xeneralidades. Teoría das necesidades humanas: concepto. Teoría de Autocoidado: concepto. Tema 4.—Sistema Nacional de Vixilancia Epidemiolóxica. Enfermidades de declaración obrigatoria. Tema 5.—Plan Extratéxico de Saúde Mental Galicia Tema 6.—Plan de Trastornos Adictivos de Galicia Tema 7.—O segredo profesional: concepto e regulación xurídica. Tema 8.—O consentimento informado. Os dereitos de información sanitaria, intimidade e o respecto da autonomía do paciente. Tema 9.—Estrutura metodolóxica dun traballo científico. Fontes de datos. Tema 10.—Consulta de enfermería en saúde mental. Coordinación entre niveis asistenciais. Tema 11.—Técnicas e habilidades de comunicación e relación interpersoal. Traballo en equipo. Tema 12.—Entrevista clínica. Concepto e características. Identificación de necesidades de apoio. Tema 13.—Identificación de necesidades de apoio emocional e psicolóxico ao paciente, coidador principal e familia. Tema 14.—Proceso de atención de enfermería (PAE): etapas do PAE. Plan de coidados enfermeiros: concepto e estrutura. Tema 15.—Diagnósticos de Enfermería: concepto e tipos de taxonomía (NANDA, NIC, NOC). Tema 16.—Historia clínica. Rexistros de enfermería en saúde mental. Informe de enfermería. Tema 17.—Clasificacións internacionais de problemas de saúde mental (DSM-5, CIE-10 e NANDA): características xerais. Tema 18.—Saúde mental: concepto e características. Prevención e promoción da saúde: concepto. Detección precoz de problemas de saúde: concepto. Tema 19.—Factores de risco para a saúde nas distintas etapas da vida (infancia, adolescencia, adulto e ancián): identificación de factores de risco e coidados enfermeiros. Tema 20.—A educación para a saúde individual, grupal e comunitaria en saúde mental: concepto, metodoloxía e técnicas didácticas. Tema 21.—Atención domiciliaria: concepto e etapas da visita domiciliaria. Coordinación con atención primaria, atención especializada e servizos sociais. Tema 22.—Técnicas de educación para a saúde para o fomento do autocoidado e promoción da saúde do paciente, coidador principal e familia. Elaboración dun programa de saúde mental: etapas. Tema 23.—Rehabilitación en saúde mental: concepto, evolución e obxectivos. Procesos de atención de enfermería. Tema 24.—Principios da psiquiatría comunitaria. Modelo Asertivo-Comunitario e modelo Case-Management. Tema 25.—Clasificación xeral dos medicamentos. Absorción e eliminación dos fármacos. Toxicidade e efectos colaterais. Farmacovixilancia. Condicións de conservación dos medicamentos. Tema 26.—Administración de medicamentos. Precaucións previas á administración dun fármaco. Vías de administración: definición e tipos. Puntos de elección, técnicas e problemas máis frecuentes. Cálculo de doses. Tema 27.—Valoración e coidados de enfermería a pacientes a tratamento con psicofármacos. Tema 28.—Hixiene en centros sanitarios: conceptos xerais. Antisépticos. Desinfectantes. Esterilización. Medidas preventivas. Xestión de residuos sanitarios. Tema 29.—Valoración e coidados de enfermería nas urxencias psiquiátricas en paciente axitado, e paciente agresivo. Tema 30.—Valoración e coidados de enfermería nas urxencias psiquiátricas en paciente con intoxicación aguda por consumo de drogas Tema 31.—Valoración e coidados de enfermería nas urxencias psiquiátricas en paciente con crises de ansiedade e angustia. O paciente suicida, Tema 32.—Trastornos esquizofrénicos: concepto e xeneralidades. Formas clínicas. Diagnósticos de enfermería. Valoración e coidados de enfermería en pacientes con alucinacións e delirios. Tema 33.—Valoración e coidados de enfermería nos pacientes con trastorno mental orgánico: delirio, demencia e síndrome amnesico. Tema 34.—Trastornos do humor (afectivos). Concepto. Principais formas de presentacións clínicas. Planificación de coidados de enfermería en pacientes depresivos. Planificación de coidados de enfermería en pacientes maníacos. Tema 35.—Valoración e coidados de enfermería en pacientes con trastornos de ansiedade: fobico, pánico, obsesivo-compulsivo e reactivo ao estrés. Técnicas de relaxación (Jacobson – Schultz). Tema 36.—Valoración e coidados de enfermería nos pacientes con trastornos da personalidade e do comportamento do adulto. Tema 37.—O sono: concepto, fases e funcións. Trastornos do sono: disomnias e parasomnias. Coidados de enfermería Tema 38.—Alimentación e nutrición: concepto e diferenciación. Clasificación dos alimentos. Elaboración de dietas. Valoración e coidados de enfermería a persoas con problemas de obesidade primaria, desnutrición, deshidratación, anorexia e bulimia nerviosa. Tema 39.—Valoración e coidados de enfermería en pacientes con trastornos derivados do consumo de alcohol. Tema 40.—Valoración e coidados de enfermería en pacientes con trastornos derivados do consumo de cannabis e alucinóxenos Tema 41.—Valoración e coidados de enfermería en pacientes con trastornos derivados do consumo de opiáceos Tema 42.—Valoración e coidados de enfermería en pacientes con trastornos derivados do consumo de estimulantes Tema 43.—Valoración e coidados de enfermería en pacientes con trastornos derivados do consumo de tranquilizantes Tema 44.—Valoración e coidados de enfermería en adiccións sen substancia. Tema 45.—Valoración e coidados de enfermería no ancián. Principais cambios no proceso de envellecemento: fisiolóxicos, psicolóxicos e sociais. Orientación para o autocoidado. Concepto de asistencia psicoxeriatrica. Tema 46.—A sexualidade durante o ciclo vital; infancia, adolescencia, vida adulta e vellez. Modos de expresión sexual. Concepto de disfunción sexual. Abordaxe terapéutica e proceso de enfermería. Tema 47.—Valoración e coidados de enfermería nos pacientes con trastornos psiquiátricos asociados a infección por VIH e SIDA. Control e medidas preventivas. Valoración da situación familiar e social. Tema 48.—Valoración e coidados de enfermería ao paciente terminal. Reaccións psicolóxicas do enfermo terminal e familia. Apoio ao coidador principal e familia. Valoración e acompañamento no dó. Tema 1.—Referencia aos principios xerais e contido da Constitución española de 1978 e do Estatuto de Autonomía de Galicia. Tema 2.—O municipio: concepto e elementos esenciais. Breve referencia ás competencias municipais. Tema 3.—O procedemento administrativo local. A Administración electrónica. Comunicacións e notificacións. Tema 4.—Dereitos e deberes dos empregados públicos locais. Faltas e sancións. O procedemento disciplinario. Tema 1.—Fundamentos da enfermería. Ética e moral profesional. A enfermería dentro do sistema sociosanitario. Tema 2.—Escalas de valoración funcional de actividades básicas e actividades instrumentais da vida diaria: índice de Barthel, índice de Katz e índice de Lawton. Tema 3.—Funcións e signos vitais. Primeiros auxilios. Tema 4.—Recollida de mostras biolóxicas para análises (ouriños). A seguridade no manexo de mostras biolóxicas. Precaucións particulares no manexo de este tipo de mostras nas determinacións analíticas Tema 5.—Unidades de medida e concentracións. Unidades do SI. Formas de expresar a concentración Tema 6.—Operacións básicas no laboratorio: medida de volumes, preparación de solucións, dilución e concentración. Volume e densidade: métodos de medida· Tema 7.—O material volumétrico no laboratorio. Tipos e calidade de material volumétrico. Calibración e verificación Tema 8.—Técnicas de desinfección e esterilización no laboratorio Tema 9.—Plan de atención individual e plan de coidados: definicións. Tema 10.—Papel do/da auxiliar de enfermería no manexo da medicación e suplementos nutricionais. Tema 11.—O papel do/da auxiliar no coidado e manexo do/a enfermo/a con problemas de saude mental: coidados básicos de enfermería. Tema 12.—O papel do/a auxiliar no coidado e manexo do/a enfermo/a con problemas de saúde mental: trastornos da memoria. Demencias. Tema 13.—O papel do/a auxiliar no coidado e manexo do/a enfermo/a con problemas de saúde mental: estados depresivos. Tema 14.—O papel do/a auxiliar no coidado e manexo do/a enfermo/a con problemas de saúde mental: estados confusionais. O enfermo axitado. O enfermo delirante. Tema 15.—Habilidades para o coidado das persoas con enfermidade mental, déficits sensoriais e afectación cognitiva. Tema 16.—O soño e seus trastornos. Vigo, data segundo sinatura electrónica. MDG A TENENTE DE ALCALDE E CONCELLEIRA-DELEGADA DA ÁREA DE EMPRESA, ECONOMÍA, SEGURIDADE E ORGANIZACIÓN MUNICIPAL (Delegación competencial por Decretos de 18/06/2019, 26/06/2019 e 02/09/2019 e acordos da Xunta de Goberno Local de 20/06/2019, 04/07/2019 e 05/09/2019).- Bernard James Barbeito Vicarregui